VENDIM
Nr. 574, datë 3.9.2014

PËR DISA NDRYSHIME NË VENDIMIN NR. 848, DATË 21.10.2010, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I LINJËS 400 kV, TIRANË 2 – ELBASAN 2, QARKU I ELBASANIT”, TË NDRYSHUAR

Në mbështetje të nenit 100 të Kushtetutës dhe të neneve 5, pika 1, 20 e 21, të  ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Energjisë dhe Industrisë, Këshilli i Ministrave 

VENDOSI:

Në vendimin nr. 848, datë 21.10.2010, të Këshillit të Ministrave, të ndryshuar, bëhen këto ndryshime:
1. Pikat 3 dhe 4 ndryshohen, si më poshtë vijon:
“3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse të kompensimit, që paraqitet në tabelën që i bashkëlidhet këtij vendimi, për sipërfaqen e përgjithshme 5853.7 (pesë mijë e tetëqind e pesëdhjetë e tre pikë shtatë) m², vlerësuar në shumën e përgjithshme  prej 139 296 599.9  (njëqind e tridhjetë e nëntë milionë e dyqind e nëntëdhjetë e gjashtë mijë e pesëqind e nëntëdhjetë e nëntë pikë nëntë) lekësh.
4. Vlera e përgjithshme  e shpronësimit, prej 139 296 599.9 (njëqind e tridhjetë e nëntë milionë e dyqind e nëntëdhjetë e gjashtë mijë e pesëqind e nëntëdhjetë e nëntë pikë nëntë) lekësh, të përballohet nga fondet e “OST” sh.a.-së.”.
2. Në tabelën e të shpronësuarve, bashkëlidhur vendimit, bëhen këto ndryshime: 
- Sipërfaqja për t’u shpronësuar, e pronës nr. 34/1/5, e përcaktuar në nënndarjen nr. 32, bëhet 362.9 m2. 
- Sipërfaqja për t’u shpronësuar, e pronës nr. 545/4/2, e përcaktuar në nënndarjen nr. 29, bëhet 208.1 m2.
Ky vendim hyn në fuqi menjëherë dhe botohet në Fletoren Zyrtare.

